laion/Wikipedia-Exotic huggingface dataset:
זאב מגן

זאב מגן (באנגלית: Ze'ev Maghen, נולד ב-13 בפברואר 1964) הוא מזרחן ישראלי, וראש המחלקה ללימודי המזרח התיכון באוניברסיטת בר-אילן. מרצה בכיר בתוכנית ללימודי המזרח התיכון והאסלאם במרכז האקדמי שלם ובאוניברסיטת בר-אילן. מוביל בשנים האחרונות מאבק להחזרת השפה העברית לקדמת הבמה בישראל בשם "עברי אנוכי". מגן נולד בבוסטון, מסצ'וסטס, ארצות הברית. סבו מצד אביו נולד בכאשאן, סמוך לקום – מרכז השיעה האיראנית. אביו של מגן היגר לארצות הברית ב-1957, וסיים שם את לימודי הרפואה. מגן גדל בפילדלפיה, פנסילבניה, ולמד בבית ספר תיכון יהודי-ציוני, "עקיבא". ב-1986 סיים תואר ראשון (BA) בהיסטוריה של מערב אירופה, באוניברסיטת פנסילבניה וב-1991 תואר שני (MA) בהיסטוריה של המזרח התיכון באוניברסיטת קולומביה. בגיל 26 עלה לישראל, שירת בצה"ל כחובש בחיל השריון, וחזר לארצות הברית להשלים את לימודיו. ב-1996 סיים את הדוקטורט שלו בהיסטוריה של המזרח התיכון באוניברסיטת קולומביה וב-1997 עלה לישראל סופית. מכהן מאז 1993 כמרצה באוניברסיטת בר-אילן, ועלה עם השנים בדרגות הסולם האקדמאי עד לדרגת פרופסור, כאשר בשנים 2006–2009 אף כיהן כראש המחלקה ללימודי המזרח התיכון. במקביל כיהן כמרצה בכיר ללימודי האסלאם, במשך כעשור (1995–2005) גם באוניברסיטה העברית בירושלים והחל מ-2008 מכהן גם כמרצה בכיר ובהמשך כפרופסור ללימודי האסלאם והמזרח התיכון במרכז האקדמי שלם. גר בהוד השרון, נשוי ואב לארבעה ילדים. Virtues of the Flesh: Passion and Purity in Early Islamic Jurisprudence (הוצאת Brill,‏ 2004) After Hardship Cometh Ease: The Jews as Backdrop for Muslim Moderation (הוצאת W. de Gruyter,‏ 2006) "From omnipotence to impotence : a shift in the Iranian portrayal of the "Zionist regime (הוצאת Begin-Sadat Center for Strategic Studies,‏ 2008) John Lennon and the Jews: A Philosophical Rampage (הוצאת CreateSpace,‏ 2010) הפלדה והרוח: תולדות איראן בעת החדשה (הוצאת אוניברסיטת בר-אילן, 1999) מאמר שכתב זאב מגן ב-1990, כסטודנט יהודי באוניברסיטת קולומביה לאחיו הסטודנטים היהודים שם, בנוגע לאנטישמיות זאב מגן, "דמיין: על ג'ון לנון ואהבה", באתר תכלת, 1999 זאב מגן, "שאיפות אירניות עבור ישראל", באתר News1,‏ 16 בפברואר 2008 זאב מגן, "למה נפרדתי מג'ון לנון?", "פנים", גיליון 50 (2010), באתר הסתדרות המורים זאב מגן, "אנחנו לא תמימים: למה לבחור ללמוד מדעי הרוח", המרכז האקדמי שלם, 22 באוקטובר 2017 מאמרים ב"ישראל היום" מאמרים באתר מרכז בגין-סאדאת מאמרים באתר המרכז האקדמי שלם אמילי לנדאו אלי כרמון זאב מגן, "Intertwined Triangles: Remarks on the Relationship between Two Prophetic Scandals" (מאמר שזכה בפרס תל אביב למאמר המדעי הטוב ביותר בשנת 2006) מדיה וקבצים בנושא זאב מגן בוויקישיתוף זאב מגן, באתר ResearchGate זאב מגן, באתר גוגל סקולר רשימת הפרסומים של זאב מגן, בקטלוג הספרייה הלאומית על פרופסור זאב מגן, באתר המרכז האקדמי שלם דו-שיח סוני-שיעי: אלקרדאוי ורפסנג'ני באלג'זירה, הרצאת פרופ' זאב מגן בכנס באוניברסיטת בר-אילן, דצמבר 2018 ריאיון עם פרופסור זאב מגן ב"כאן תרבות", 29 באוקטובר 2017 זאב מגן, דף שער בספרייה הלאומית עברי אנוכי האתר הרשמי זאב גלילי, "כיצד רואים האיראנים את ישראל" - ריאיון עם ד"ר זאב מגן, 11 באוגוסט 2006 פרופסור זאב מגן, CV מאמר ביקורת על הספר, באתר APJ, יולי 2011
ג'הולופטרוס

ג'הולופטרוס (שם מדעי: Jeholopterus; משמעות שמו מלטינית: "כנפי ג'הול") הוא סוג של פטרוזאור קטן אשר חי ביורה העליון לפני 164 מיליון שנה. הוא קרוי על שם האזור של העיר צ'נגדה או ג'הול, שבמחוז חביי, סין, בה מאובניו נמצאו. המאובנים התגלו ב-2002 בתצורות טיאוג'ישאן בידי החוקרים שו שינג וג'ואו ג'ונגה (Zhou Zhonghe). הג'הולופטרוס היה מעופף קטן ביותר בעל מוטת כנפיים של עד 90 ס"מ - אחד מהקטנים שבפטרוזאורים, והוא חי ביערות סין בהם הוא עופף עם כנפיו הקרומיות. הוא היה גולגולת באורך 28 מ"מ בעלת לסת גדולה ורחבה בתוכה שיניים רבות. היה לו צוואר קצר וכנפיים ארוכות אך זנב מגומד. ככל הנראה הוא עופף בדומה לעטלף מודרני כמו קרובו מאירופה - האנורוגנתוס. היו לו טפרים בקצוות הזרועות ואולי הם עזרו לו לטפס על ענפים. פטרוזאור זה נחשב לקרוב לסוג Batrachognathus, שניהם בעלי מאפיינים שונים מעט משאר בני משפחתם. הוא היה ניזון בעיקר מחרקים או מדגים. מדיה וקבצים בנושא ג'הולופטרוס בוויקישיתוף ג'הולופטרוס, באתר האנציקלופדיה של החיים (באנגלית) ג'הולופטרוס, באתר GBIF (באנגלית)
סלטופוסוכוס

סלטופוסוכוס (שם מדעי: Saltoposuchus; משמעות השם: "תנין בעל רגל מזנקת") הוא סוג של זוחל דמוי-תנין פרהיסטורי אשר חי בסוף תור הטריאס לפני 220 מיליון שנה. בצורתו הוא דמה יותר לדינוזאור והיה קטן בהרבה מהתנינים הרגלים וכנראה היה דו-רגלי. מאובניו נמצאו במערב גרמניה בידי החוקר פרידריך פון הינה (Friedrich von Huene). בעבר סברו שהיה מאבות הדינוזאורים, אך כיום הוא שייך לקבוצה של ארכוזאורים דמויי-תנינים ולא לדמויי הדינוזאורים כמו הסלטופוס שאיוריו בספרות הפופולרית נראו דומים. אורך זוחל זה הגיע ל-1-1.5 מטר ומשקלו ל-15 ק"ג. היה לו חרטום צר יותר מרוב התנינים ובו שיניים קטנות מחודדות ששימשו לתפיסת טרף. מבנה הגפיים והחוליות נועד ולנוע במהירות על שתיים. גבו היה מכוסה בקשקשים רחבים שנועדו להגנה. חלק ממאובני הזוחל מרמזים על התנהגות קניבליסטית. טרף אחר שלו היה מיני זוחלים קדומים, דוחיים ויונקים פרימיטיביים. הסלטופוסוכוס חי בגרמניה לצידם של דינוזאורים קדומים כמו הפרוקומפסוגנתוס, הליליינשטרנוס והפלטאוזאורוס. האלופוס - זוחל קדום קרוב מהיורה. מדיה וקבצים בנושא סלטופוסוכוס בוויקישיתוף סלטופוסוכוס, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
הולופטיכיוס

הולופטיכיוס (שם מדעי: Holoptychius) הוא סוג של דג קדום בן למחלקת בעלי סנפירים בשרניים. דג זה היה קרוב ללטימריה המודרנית והיה אחד מאבות החולייתנים היבשתיים המודרניים. הוא חי בעידן הפלאוזואיקון, לפני 318–383 מיליון שנה, בין סוף הדבון לקרבון המיסיסיפי. מאובניו הראשונים נחקרו בידי הגאולוג לואי אגאסי בשנת 1839. מאובני הדג נמצאו במגוון אזורים: בריטניה בה נמצא לראשונה, בלגיה, קולומביה, נורווגיה, רוסיה ומדינת פילדלפיה שבארצות הברית. ההולופטיכיוס היה דג באורך 50 ס"מ עד 1.5 מטר בפרטים הגדולים שהיה ניזון מדגי גרם אחרים. הוא היה בעל פה רחב ובתוכו שיניים רבות קטנות יחסית ועוד שינים דמויי ניבים הקרובות לחיך. היו לו סנפירים מעוגלים, זוג סנפירים מעל הזנב ושלושה זוגות של סנפירי גפיים בשרניים. הזנב הכיל אונה אחת רחבה. דג זה היה איטי יחסית והוא השתמש בפרצי מהירות כדי לעוט על טרפו ממארב. מדיה וקבצים בנושא הולופטיכיוס בוויקישיתוף הולופטיכיוס, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
Me Too (שיר)

Me Too (בעברית: גם אני) הוא סינגל של הזמרת האמריקאית מייגן טריינור מתוך אלבום האולפן השני שלה, Thank You. השיר נכתב על ידי טריינור, אריק פרדריק, ג'ייקוב קשר הינלין, ג'ייסון דסרולאוקס, פיטר סבנסון, והופק על ידי ריקי ריד. השיר יצא לאור בתאריך 5 במאי 2016, כסינגל השני מתוך האלבום. מבחינה אלקטרונית, השיר אלקטרו ואר אנד בי מרחיב יצירות שלה על אהבה עצמית העצמה עצמית, דוחק המאזינים להיות מרוצים יותר עם עצמם. הווידאו קליפ המלא שיצא עבור השיר הועלה לערוץ ה-Vevo של מייגן טריינור ב-10 במאי 2016. הקליפ בוים על ידי האנה לוקס דייוויס. בתחילת הקליפ, ניתן לראות את טריינור כשהיא מקיצה משנתה. לאחר מכן היא נושקת לפסלון גראמי שלה. נכון לאוקטובר 2021, מונה הצפיות של הקליפ עומד על למעלה מ-645 מיליון צפיות. מידע על היצירה "Me Too" באתר מיוזיק בריינז מידע על הסינגל "Me Too" באתר מיוזיק בריינז סרטון השיר "Me Too" באתר יוטיוב Hot/Modern/AC Future Releases | Hot Adult Contemporary Rock Songs and Release Dates | ..., web.archive.org, ‏2016-05-09 MeghanTrainorVEVO (2016-05-10), Meghan Trainor - Me Too (Official Music Video), נבדק ב-2019-02-26 SinglesAccreds2018, www.aria.com.au Gold & Platinum, RIAA (באנגלית) www.bpi.co.uk AMPROFON - Mexico(הקישור אינו פעיל) Gold/Platinum, Music Canada (באנגלית) (ארכיון) מייגן טריינור: Me Too - מוזיקה ב-Google Play, באתר play.google.com Hot/Modern/AC Future Releases | Hot Adult Contemporary Rock Songs and Release Dates | ..., web.archive.org, ‏2016-05-09 Top 40/M Future Releases | Mainstream Hit Songs Being Released and Their Release Dates ..., web.archive.org, ‏2016-05-09 BBC - Radio 1 - Playlist, web.archive.org, ‏2016-06-12
דוד נרס

דוד נרס (פורטוגזית: David Neres; נולד ב-3 במרץ 1997) הוא כדורגלן ברזילאי המשחק בעמדת הקיצוני הימני בנאפולי ובנבחרת ברזיל. נרס נולד בסאו פאולו. בספטמבר 2007 הצטרף למחלקת הנוער של העיר סאו פאולו כשהוא בן 10. בפברואר 2016, לאחר שהוא שיחק באופן קבוע בגביע ליברטדורס עד גיל 20 של אותה השנה, הוא נפצע בכתף, וניעדר מפעילות למשך מספר חודשים. באוגוסט 2016 עבר נרס לקבוצה הבוגרת של סאו פאולו על ידי המאמן ריקרדו גומס. את הופעת הבכורה שלו בברזילראו ערך ב-17 באוקטובר, כשנכנס כמחליף במחצית השנייה בניצחון החוץ 1–2 על פלומיננסה. ב-22 באוקטובר אותה שנה כבש נרס את שערו הראשון במדי הקבוצה בניצחון הבית 0–2 על פונטה פרטה. שבועיים לאחר מכן הוא כבש את שערו השני בניצחון הבית 0–4 על היריבה העירונית, קורינתיאנס. ב-30 בינואר 2017 עבר נרס למועדון הכדורגל אייאקס מהליגה ההולנדית עבור סכום של כ-12 מיליון אירו, ובשלהי אותה העונה העפיל עמה לגמר הליגה האירופית 2017, שם עלה כמחליף לכחצי שעה בהפסד 0–2 למנצ'סטר יונייטד. באוגוסט 2019 האריך את חוזהו באייאקס עד לשנת 2023. חרף הארכת חוזהו, עבר נרס בינואר 2022 לשחטאר דונצק תמורת 15 מיליון יורו. בעקבות הפלישה הרוסית לאוקראינה, עזב נרס את שחטאר דונצק ביוני 2022 לטובת בנפיקה ליסבון, עוד בטרם ערך הופעה אחת. ב-5 באוגוסט ערך הופעת בכורה בניצחון 4-0 על ארוקה. ב-30 באוגוסט כבש שער בכורה בניצחון 2-3 על פאסוס די פריירה. ב-21 באוגוסט 2024, חתם נרס בנאפולי. ב-26 במרץ 2019 נרס ערך את הופעת הבכורה שלו בנבחרת ברזיל בניצחון 1–3 נגד נבחרת צ'כיה. ב-10 ביוני 2019 נרס כבש את שער הבכורה שלו בניצחון 0–7 נגד נבחרת הונדורס. סאו פאולו גביע ליברטדורס עד גיל 20: 2016 אייאקס סגנית הליגה האירופית: 2016/17 אליפות הולנד: 2018/2019, 2020/2021 הגביע ההולנדי: 2018/2019, 2010/2021 מגן יוהאן קרויף: 2019 ליגת העל הפורטוגלית: 2022-23 הסופר קאפ הפורטוגלי: 2023 נבחרת ברזיל קופה אמריקה: 2019 מדיה וקבצים בנושא דוד נרס בוויקישיתוף דוד נרס, ברשת החברתית פייסבוק דוד נרס, ברשת החברתית אינסטגרם דוד נרס, באתר Transfermarkt דוד נרס, באתר Soccerway דוד נרס, באתר BDFutbol דוד נרס, באתר WorldFootball.net דוד נרס, באתר National Football Teams דוד נרס, באתר FootballDatabase.eu דוד נרס, באתר ESPN סאו פאולו קיבלה את ההצעה של אייאקס; נרס הפך לרכש השלישי הגבוה ביותר בהיסטוריה של המועדון אתר ערוץ הספורט – sport5.co.il, באתר m.sport5.co.il Neres é do Benfica!, www.slbenfica.pt (בפורטוגזית) 🚨 Napoli secure signing of Benfica winger David Neres, OneFootball, ‏2024-08-21 (באנגלית)
קנמייריה

קנמייריה (שם מדעי: Kannemeyeria) הוא סוג של תראפסיד גדול מהקבוצה דיצינודונטים (Dicynodontia), אשר התפתח במהלך תור הטריאס לפני 237–245 מיליון שנה. בסוג זה התגלו 4 מינים אשר נמצאו בתצורות שונות בנמיביה, דרום אפריקה, זמביה ובאורנבורג שברוסיה. כמה חוקרים סוברים שחי גם באנטארקטיקה שבעבר הייתה חמימה בהרבה מכיום. הקנמייריה היה סינאפסיד דמוי-יונק גדול בגודל פר שהגיע לאורך 3 מטרים ולמשקל 1 טון והיה בעל דמיון לצרטופסים חסרי קרניים ובעל כיסוי דמוי-עטרה מאחוריו. הוא היה בעל מקור כבד, רגליים קצרות וחטים גדולים שבלטו מצידי הלסת העליונה. מבנה גופו עזר לו כנראה לחטט באדמה ולהוציא שורשים ואולי גם נועד להתגוננות מטורפים. ככל הנראה הוא היה מראשוני התראפסידים הצמחוניים של הטריאס. יצור זה היה איטי מאוד ונע אולי בעדרים, איתם היה יכול להתגונן מטורפים קדומים כמו תרוצפליים או ארכוזאורים גדולים. פלסירה איסצ'יגואלסטיה מדיה וקבצים בנושא קנמייריה בוויקישיתוף קנמייריה, באתר האנציקלופדיה של החיים (באנגלית) קנמייריה, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
מילי יוז-פולפורד

מילי אליזבת יוז־פולפורד (באנגלית: Millie Hughes-Fulford; ‏1 בדצמבר 1945 – 2 בפברואר 2021) הייתה חוקרת רפואית אמריקאית בתחום של ביולוגיה מולקולרית ואסטרונאוטית נאס"א, אשר נטלה חלק במשימת מעבורת החלל קולומביה STS-40 כמומחית מטען. יוז־פולפורד נולדה בעיר מינרל ולס שבמדינת טקסס. היא למדה בתיכון מינרל ולס, וסיימה את לימודיה בשנת 1962. ב-1968 הוענק לה תואר ראשון בכימיה ובביולוגיה מאוניברסיטת טרלטון שבטקסס. ב-1972 היא קיבלה דוקטורט מאוניברסיטת טקסס לנשים. היא התחתנה עם ג'ורג' פלפורד ולהם בת אחת ושתי נכדות יהודיות. מילי היא חברה בארגון האמריקאי לקידום המדע (AAAS), בארגון האמריקאי לחקר מדע וביולוגיה, בארגון האמריקאי למען חקר עצמות ומינרלים, בארגון האמריקאי לביולוגיית התא ובארגון של חוקרי החלל. יוז־פולפורד נכנסה לקולג' בגיל 16 וקיבלה את התואר הראשון שלה בכימיה ובביולוגיה. בשנת 1968 התחילה ללמוד כימיה של הפלזמה. יוז-פלפורד תרמה מעל ל-120 מאמרים של מחקר על צמיחת עצמות וסרטן. בינואר 1983 היא נבחרה על ידי נאס"א להצטרף למשימת מעבורת החלל STS-40 כמומחית מטען. היא טסה ביוני 1991, המשימה הראשונה שלהם הייתה מוקדשת ללימודי ביו-רפואה. משימתם הייתה לטוס מעל 5.15 מיליון קילומטר ב-146 מסלולים כבידתיים, הצוות השלים מעל 18 משימות במהלך 9 ימים, כשחזרו לכדור הארץ הם הביאו איתם את המידע רפואי הרב ביותר מכל טיסת נאס"א שקדמה למשימה זו. המשימה נמשכה 218 שעות, 14 דקות ו-20 שניות. יוז-פולפורד הייתה פרופסור במרכז הרפואי של אוניברסיטת קליפורניה בסן פרנסיסקו שם המשיכה את מחקרה, וניהלה את המעבדה שעוסקת בצמיחת תאים, ולומדת על שליטה של גידול סרטן הערמונית יחד עם מענק VA. היא הייתה משקיעה של קרן סדרת ניסויים בחלל שהייתה קשורה בגדילה של תאי עצם. ביולי 2013, עבודתה הוכרזה המחקר הכי פורץ דרך בתחנת החלל הבינלאומית על ידי נאס"א. בינואר 2015, הניסוי שלה על מחקר אימונולוגיה טס על חללית של SpaceX לתחנת החלל הבינלאומית. נפטרה ב-2 בפברואר 2021. 1995–present Organizing Committee for the International Conference on Eicosanoids and other active Bio-lipids 1995–2001 Advisory Board for Marine Biological Library Sciences Writing Program, Woods Hole, Mass 1994- Marin County Woman of the Year NASA Space Flight Medal 1987–1990 she was a member of the Committee on Space Biology and Space Medicine, National Research Council 1986–1989 Board of Regents Embry-Riddle Aeronautical University, Daytona Beach, Florida 1984- Presidential Award for Federal Employee for Western Region 1972- American Association of University Women's Fellowship 1968–1971 National Science Foundation Fellow (Graduate) 1965 National Science Foundation Summer Research Fellow (Undergraduate). STS-40 מדיה וקבצים בנושא מילי יוז-פולפורד בוויקישיתוף מילי יוז-פולפורד באתר נאס"א (באנגלית) "NASA remembers Millie Hughes Fulford". NASA. 5 בפברואר 2021. {{cite web}}: (עזרה)
עורק המעי הגס האמצעי

עוֹרֵק הַמְּעִי הַגַּס הָאֶמְצָעִי (TA: arteria colica media) הוא עורק בבטן היוצא מעורק מתלה המעי העליון ומספק דם למעי הגס הרוחבי. העורק מסתעף מעורק מתלה המעי העליון בראשיתו, סמוך לגבולו התחתון של הלבלב. הוא מתפתל בכיוון הכפף הכבדי של המעי הגס, בין שכבות מתלה המעי, ולבסוף מתפצל לשני ענפים: ימני ושמאלי. הענף הימני משיק עם עורק המעי הגס הימני, ואילו הענף השמאלי משיק עם עורק המעי הגס השמאלי ליצירת עורק המעי הגס השולי. ב-33% מהמקרים עורק זה מספק דם לכפף הטחולי של המעי הגס. קיימת שונות אנטומית באוכלוסייה, כך שב-4%–20% מהאוכלוסייה העורק אינו קיים, ואילו ב-10% נוספים קיים עורק מעי גס אמצעי נוסף. Najjia N. Mahmoud, Joshua I.S. Bleier, Cary B. Aarons, E. Carter Paulson, Skandan Shanmugan and Robert D. Fry, Colon and Rectum, Sabiston Textbook of Surgery, 20th Ed, Elsevier, 2017, pp. 1312-1393 ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.
יוריפטרוס

יוריפטרוס (שם מדעי: Eurypterus; מילולית: "כנף רחבה", על שם האונות הרחבות שמצידי גופו) הוא סוג של פרוק-רגליים הקרוב לעכבישנים אך שייך לסדרה הנכחדת עקרבי מים. היוריפטרוס חי בתקופת הסילור לפני 432-418.1 מיליון שנה מהיום. סוג זה הכיל מאובנים רבים בעלי מגוון מינים, אשר נמצאו בניו יורק וגם בכמה אזורים באירואסיה. מעל 95% ממאובנים עקרבי הים השתייכו לסוג זה, הראשונים שבהם התגלו כבר ב-1818. הוא נבחר להיות המאובן הלאומי של ניו יורק. עקרב ימי זה היה גדול בהרבה מכל פרוק רגליים מודרני והגיע לאורך מרבי של 1.3 מטר, אם כי רוב הפרטים הגיעו לאורך 13-23 ס"מ בלבד. ייתכן שהיה בעל דו-צורתיות זוויגית מסוימת. היו לו גפי פה גדולים איתם תפס טרף, עיניים מורכבות וגוף עטור טבעות קשיחות שבקצה הסתיימו בזנב דמוי-חרב. מצידי הגוף זוג אונות שימשו להיגוי. עקב גודלו היה טורף גדול אשר שחה בים במהירות אחרי טרף של חסרי חוליות אחרים ואולי גם אחרי דגים פרימיטיביים. ייתכן גם שהיה אוכל נבלות. בשל גודלו לא ברור אם יכל לעלות ליבשה, בה היה מתקשה לצעוד בשל מיעוט החמצן בה. מדיה וקבצים בנושא יוריפטרוס בוויקישיתוף יוריפטרוס, באתר האנציקלופדיה של החיים (באנגלית) יוריפטרוס, באתר GBIF (באנגלית)
דייוויד מאנס

דייוויד מאנס (באנגלית: David Mannes;‏ 16 בפברואר 1866 - 25 באפריל 1959) היה כנר, מנצח, מורה ופעיל חברתי יהודי-אמריקאי. דייוויד מאנס נולד בניו יורק. הוא למד נגינה בכינור בהרלם אצל המלחין והכנר ג'ון תומאס דאגלס, בן לעבד משוחרר, והמשיך בברלין אצל קארל האליז' (Karel Halíř). מאנס היה כנר בתזמורת הסימפונית של ניו יורק מ-1891 והקונצרטמייסטר שלה מ-1898 עד 1912. ב-1912 עזר לייסד את בית הספר הקהילתי למוזיקה לאפרו-אמריקאים וב-1916 ייסד עם אשתו, קלרה, בתו של לאופולד דאמרוש ואחותם של וולטר דאמרוש ופרנק דאמרוש, את בית ספר מאנס למוזיקה, שניהם בניו יורק. דייוויד מאנס היה הן מוזיקאי והן פעיל חברתי בתחום המוזיקה. הוא ראה במוזיקה שפה אוניברסלית, שבכוחה לגשר על פערים בין גזעים ומעמדות חברתיים באמריקה. משנת 1917 עד 1941 ניצח מאנס על קונצרטים פתוחים לציבור באולם הגדול של מוזיאון המטרופוליטן לאמנות. הסדרה כללה שמונה קונצרטים בשנה, ומומנה בעיקר על ידי ג'ון רוקפלר. הרשומות מלמדות, שבקונצרט הראשון בסדרה נכחו 781 מאזינים ואילו בקונצרט השישי של 1919 גדלה הנוכחות ליותר מ-7,000 איש. מאנס גייס נגנים לסדרה מן התזמורת הסימפונית של ניו יורק, ובהמשך מן הפילהרמונית של ניו יורק, כשהסימפונית של ניו יורק התמזגה עם האגודה הפילהרמונית של ניו יורק. מאנס כתב אוטוביוגרפיה בשם "Music Is My Faith". דייוויד מאנס מת ב-1959, בן 93, ונקבר בבית העלמין וודלואון ברובע הברונקס, ניו יורק. ילדיהם של דייוויד וקלרה מאנס היו המוזיקאי לאופולד מאנס והסופרת מריה מאנס. בין ידידיו הרבים היו ג'ון רוקפלר, ג'ון פיירפונט מורגן וארנסט בלוך. ידידו הצייר תומאס הארט בנטון צייר אותו ב"דיוקן דייוויד מאנס" ו"קונצרט ערבית". Mannes, David (1938). Music is My Faith: An Autobiography W.W. Norton. New York. ISBN 0-306-77595-6 (1978 reprint) Peress, Maurice (2004). Dvorak to Duke Ellington: A Conductor Explores America's Music and Its African American Roots Oxford. New York. ISBN 0-19-509822-6 מדיה וקבצים בנושא דייוויד מאנס בוויקישיתוף דייוויד מאנס, באתר MusicBrainz (באנגלית) David Mannes - "Music is my Faith, an Autobiography" free download: https://archive.org/details/musicismyfaithan008740mbp היסטוריה של ניו סקול, מאנס The Violin Site אמנות הכינור, מאנס מוזיאון מטרופוליטן, הקונצרטים של מאנס 2014
Run With The Lions

Run With The Lions (בעברית: רוץ עם האריות) הוא שיר באנגלית שנכתב והולחן על ידי אשלי היקלין, אריק לומייר, פלה לוריאנו ובוצע על ידי יוריוס. השיר ייצג את ליטא באירוויזיון 2019 בתל אביב שבישראל, לאחר שזכה במקום הראשון בתחרות הגמר הלאומי הליטאית, "Eurovizijos Atranka 2019". מידע על היצירה "Run With The Lions" באתר מיוזיק בריינז מילות השיר "Run With The Lions" באתר Genius סרטון השיר "Run With The Lions" באתר יוטיוב Jurijus - Run With The Lions lyrics, מילות השיר באתר ג'יניוס
יוסף כרמל (קצין)

יוסף ("יוסי") כרמל (קרמר) (1 באוגוסט 1924 - 24 בפברואר 2004) היה השליש הצבאי לנשיא המדינה יצחק בן-צבי ובראשית כהונתו של זלמן שזר. נולד בשם יוסף קרמר למשה קרמר ולזהבה בת אליהו ברך (ממשפחתו של חיים נחמן ביאליק) באודסה למשפחה בת חמישה ילדים. ב-1925 עלה עם הוריו לישראל והתגוררו בירושלים. שירת בהגנה, ולחם במצור על ירושלים במלחמת העצמאות. עם הקמת צה"ל הצטרף לחיל המודיעין. ב-15 בדצמבר 1952, התמנה כרמל לשלישו הצבאי של הנשיא יצחק בן-צבי, במקום נתנאל לורך, שכיהן כשבועיים כממלא מקום זמני. בין היתר מילא כרמל תפקיד מכריע בעיצוב דפוסי הנשיאות, ומיסד מסורת של טקסים וביקורים, שהשתמרה עד היום. ב-1957 יצא יוסף בשליחות קרן היסוד לביקור ותיעוד קהילות יהודיות במזרח אסיה, כאחד הנציגים הראשונים של המדינה היהודית. הוא ביקר בקהילות תאילנד, סינגפור, יפן, קוצ'ין, כלכותה ועוד. רשמיו ממסע זה תועדו בספרו "מסע אל אחים נידחים". כרמל ליווה את יצחק בן-צבי ורעייתו, רחל ינאית בן-צבי, בכל ביקוריהם בחו"ל. בין היתר, ליווה אותם במסעם למרכז אפריקה באוגוסט 1962. לאחר פטירתו של בן-צבי, ב-23 באפריל 1963, המשיך כרמל לכהן כשלישו של מחליפו, זלמן שזר, עד שפרש ב-17 בספטמבר 1963. לאחר מות יצחק בן-צבי המשיך כרמל ללוות את רחל ינאית במסעות לחו"ל. עם שחרורו מצה"ל בתום תפקידו, גויס כרמל על ידי ג'ורג' וייז, נשיאה הראשון של אוניברסיטת תל אביב, למסע גיוס כספים עבור האוניברסיטה בחו"ל, כעוזר לנשיא האוניברסיטה לעניין יחסי ציבור. ב-1968 נתמנה לסגן יושב ראש חבר הנאמנים של אוניברסיטת תל אביב. ב-1987 פרש כרמל מתפקידו כראש האגף לקשרי חוץ באוניברסיטה, ופעל כמגייס תרומות בהתנדבות עבור המועצה לארץ ישראל יפה, ארגון נכי צה"ל וחטיבת השריון "ברק". בשנת 1950 נישא לשולמית בת ישעיהו ומאשה זלצר מלונדון. לשניים נולד הבן שי. רעייתו נפטרה ב-1985, בגיל 59. יוסף כרמל, מסע אל אחים נידחים, ירושלים, 1957 יוסף כרמל, יצחק בן צבי: מתוך יומן בית הנשיא, רמת גן, 1967 מדיה וקבצים בנושא יוסף כרמל בוויקישיתוף אורי דרומי, כשבן צבי התלונן שהוא "לא בעניינים": אל"מ יוסף כרמל, שליש צבאי של נשיאי ישראל, 2004-1924, באתר הארץ, 23 במרץ 2004 יוסי - ספרא וסייפא, מעריב, 27 בדצמבר 1957 דוד תדהר (עורך), "יוסף כרמל", באנציקלופדיה לחלוצי הישוב ובוניו, כרך יט (1971), עמ' 5710 אורי דרומי, כשבן צבי התלונן שהוא "לא בעניינים": אל"מ יוסף כרמל, שליש צבאי של נשיאי ישראל, 2004-1924, באתר הארץ, 23 במרץ 2004 מסיבת פרידה לאל"מ יוסף כרמל, הַבֹּקֶר, 17 בספטמבר 1963 בחברה ובמשפחה, הַבֹּקֶר, 7 בדצמבר 1964 כרמל שולמית באתר חברה קדישא ת"א–יפו
לונגיסקואמה

לונגיסקואמה (שם מדעי: Longisquama; מילולית: "קשקשים ארוכים") הוא סוג של זוחל דיאפסידי קטן מקבוצת הפרוטורוזאוריה, אשר חי במרכז אסיה בתור הטריאס, לפני 235 מיליון שנה. מאובניו נתגלו בקירגיזסטן ב-1970 ונקראו בידי החוקר הרוסי אלכסנדר גרגרוביץ' שרוב (Aleksandr Grigorevich Sharov). המאובנים הכילו שלד במצב שימור גרוע ומספר מקטעים לא שלמים של מערכת הכסות החיצונית. זוחל זה היה קרובו הרחוק של הדרפנוזאורוס בעל הזנב המסתלסל. הלונגיסקואמה היה זוחל קדום הקרוב מעט לקשקשאים ולמחודקי הראש ואולי היה קרוב מעט לראשוני הארכוזאורים. עם זאת מבנה השלד לא מרמז על קשר קרוב לארכוזאורים מתקדמים כמו דינוזאורים. הוא הגיע לאורך 15 ס"מ והיה בעל מבנה ייחודי של שבעה זיזים ייחודיים שבלטו מגבו ודמו למקל הוקי, לכל אורך הגב בשתי רצועות. ייתכן שהיו מוקפים במעטה רך יותר דמוי מפרש לצד הזיזים הארוכים. המבנה הזכיר את הצלעות של לטאת הדרקון או של הקואהנאוזאורוס, ששימשו לדאייה מצמרות העצים. עם זאת, המיקום שלהם מעל הגב לא אידיאלי לדאייה. ללונגיסקואמה הייתה גולגולת קטנה בעלת חלל עיניים גדול ואצבעות ארוכות ברגליו. כמה חוקרים מעריכים שהיה זה מאבותיהם של הפטרוזאורים שלמדו לעוף. אחרים סברו שהיה דומה במראהו למיקרורפטור ולאבות העופות המודרניים. מדיה וקבצים בנושא לונגיסקואמה בוויקישיתוף לונגיסקואמה, באתר GBIF (באנגלית)
יוסף כרמל

האם התכוונתם ל... יוסף כרמל (רב) (יליד 1953) – ראש כולל ארץ חמדה יוסף כרמל (קצין) (קרמר; 1924–2004) – השליש הצבאי של נשיא מדינת ישראל יצחק בן-צבי "יוסף כרמל" – כינויו בישראל של תאודורו גאוטו (יליד 1949), אזרח ישראלי ממוצא ארגנטינאי המבוקש בארגנטינה ועל ידי האינטרפול בגין פשעים נגד האנושות
Sister

Sister (בעברית: אחות) הוא שיר באנגלית שנכתב והולחן על ידי לורל בארקר, מארין קאלטרבכר, טום אוהלר, תומאס סטאנגרד ובוצע על ידי S!sters. השיר ייצג את גרמניה באירוויזיון 2019 בתל אביב שבישראל, לאחר שזכה במקום הראשון בתחרות הגמר הלאומי הגרמנית, "Unser Lied für Israel". מידע על היצירה "Sister" באתר מיוזיק בריינז סרטון השיר "Sister" באתר יוטיוב S!sters - Sister lyrics, מילות השיר באתר ג'יניוס
S!sters

S!sters היא להקה גרמנית שייצגה את גרמניה באירוויזיון 2019 בתל אביב שבישראל עם השיר Sister. זאת לאחר שניצחה במקום הראשון בקדם-אירוויזיון הגרמני - "Unser Lied für Israel" (השיר שלנו לישראל), כשהיא גוברת על שישה שירים אחרים. הלהקה הוקמה לצורך האירוויזיון בלבד שכן השיר נבחר לתחרות ללא אמן (בתחילה, הוא יועד לקדם-אירוויזיון השווייצרי אליו לא התקבל). מדיה וקבצים בנושא S!sters בוויקישיתוף S!sters, ברשת החברתית פייסבוק S!sters, ברשת החברתית אינסטגרם S!sters, סרטונים בערוץ היוטיוב S!sters, באתר MusicBrainz (באנגלית) S!sters, באתר Discogs (באנגלית) ESC-Vorentscheid im Ticker: Starten S!sters etwa mit Schweizer Song?, אימנץ, 24 בפברואר 2019
הילונומוס

הילונומוס (שם מדעי: Hylonomus; משמעות השם: "שוכן יערות") הוא סוג של יצור נכחד אשר חי בתקופת הקרבון הפנסילבני ונחשב כיום לראשון הזוחלים בעולם (הסוגים Westlothiana ו-Casineria קדמו לו ובעבר סברו שהיו ראשוני הזוחלים אך כיום הם נחשבים לדו-חיים שהטילו ביצים במים). מאובניו נמצאו בצוקי מאובני ג'וגינס שבקנדה ותוארו ב-1860 בידי החוקר ג'ון ויליאם דוסון (John William Dawson) בעוד המין נקבע בידי החוקר הידוע צ'ארלס לייל. המאובנים תוארכו ללפני 312 מיליון שנה מהיום. בנוסף על מאובנים נמצאו טביעות רגליים של הזוחל באתר. זוחל פרימיטיבי זה הגיע לאורך 20–25 ס"מ עם הזנב ודמה במראהו ללטאה קטנה. הוא נחשב בעבר לדיאפסיד בעל מאפיינים פרימיטיבים בעוד כיום רואים בו יצור קדום יותר שהיה גם מאבותיהם של הסינאפסידים דמויי-היונקים. ככל הנראה הוא היה צייד של חרקים ופרוקי-רגליים דומים אשר נע במהירות ביערות קנדה. ככל הנראה קבוצות של זוחלים אלה נעו במזג אוויר קשה אל הצוקים המתפוררים, נלכדים שם וגוועים ברעב. קפטורינוס - זוחל קדום דומה מהפרם מדיה וקבצים בנושא הילונומוס בוויקישיתוף הילונומוס, באתר ITIS (באנגלית) הילונומוס, באתר האנציקלופדיה של החיים (באנגלית) הילונומוס, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.